
Dia internacional di conservacion di naturalesa ta wordo observa 
rond mundo riba e fecha 28 di july. Riba e dia aki, ta pone 
atencion na conscientisacion riba proteccion y conservacion di 
nos recursonan natural. Tin varios aspecto cu ta expone nos 
naturalesa na peliger, pero na mes momento mas y mas pais 
ta reconoce esaki y implementa cambionan. 


Pa salvaguardia futuro generacionnan, un medio ambiente 
saludabel ta esencial y cada pais tin e responsabilidad 
pa contribui na esaki. Nos planeta ta percura pa provee e 
necesidadnan basico pa por garantisa sobrevivencia esta: 
awa, aire, cuminda, mata y bestia, pues ta suficiente motibo 
pa mantene nos naturalesa limpi y saludabel. 


Un dia e motibonan pa cual hopi biaha ta destrui natralesa ta 
pa construccion di casnan, edificionan y caretera pa facilita 
bida di e ser humano. A pesar cu ta reconoce e necesidad pa 
vivienda pa cumpli cu demanda y necesidad di e poblacion, un 
balans ta mucho mas importante. Ora no ta existi un balans 
entre conservacion di naturalesa y desaroyo di un pais, esaki 
por contribui na entre otro mas desaster natural y malesanan 
cu ta surgi. 

Aruba tambe ta haci di su parti pa percura pa desaroyo 
sostenibel a traves di implementacion y ehecucion di leynan pa 
entre otro: proteha areanan di naturalesa, prohibi materialnan 
dafiino pa naturalesa y door di continuamente sondea opcion y 
alternativa pa mehora procesonan anticua cu no ta na beneficio 
di naturalesa manera e proceso di maneho di desperdicio. 


Cada persona por duna di nan parti door di simplemente 
comparti informacion di e balor di naturalesa, evita di uza 
productonan cu ta causa dafio na naturalesa y aprecia nos 
beyesanan natural sin causa dafio na esaki. 


Prome Minister Evelyn Wever-Croes: “Un desaroyo balansa 
y sostenibel lo ta na beneficio di nos tur. Nos lo sigui duna 

contenido na e Metanan Mundial di Desaroyo Sostenibel 
y lo pone enfasis riba proteccion di nos medio ambiente y 
crea oportunidadnan riba tereno di agricultura. Naturalesa y 
medio ambiente saludabel ta indespensabel pa un sociedad 
saludabel. 


Mi ta haci un suplica na cada ciudadano di nos pais, pa como 
bon ciudadano, nos tur tambe semper keda aporta y cuida nos 
naturalesa pa un miho desaroyo pa nos pais”. 

Proceso pa forma Gabinete Wever-Croes II 





DI DOS DIA DI REUNIONNAN CU 
STAKEHOLDERS DEN E AREA DI FINANSAS Y 
ECONOMIA Y TURISMO 


Den cuadro cu formacion di Gabinete Wever-Croes II, dialuna 
a tuma luga e di dos dia di reunionnan entre Partido MEP y Raiz 
cu stakeholders den nos comunidad riba e tema di finansas, 
economia, y turismo. Prome Minister Evelyn Wever-Croes a 
indica cu e reunionnan a bay bon y den bon ambiente. 


A reuni cu e asociacion di timeshare pa asina tin un mayor 
bista riba loke nan ta mira riba e desaroyo di e industria aki y 
kico pa a nan ta importante pa e gobierno nobo tene cuenta cu 
ne. Tambe a hiba conbersacion cu ATIA cu ta e organisacion 
di e doñonan di trabou, cu Camara di Comercio (KVK) y AAA. 


Prome Minister a tuma nota tambe cu e organisacionnan aki 
ta bon na haltura di tur e desaroyonan andando no solamente 
na Aruba pero mundialmente y cada un a bin cu un lista di 
sugerencia y paar di punto cu pa nan ta importante pa haña 
atencion. 


E ley laboral na Aruba y e necesidad pa flexibilisa esaki ta e 
tema cu a bin dilanti durante tur e reunionnan. Tambe a ser 
comenta cu varios di e comerciantenan den sector hotelero ta 
buscando awor trahado pa den housekeeping, houseman etc 
y no ta hañando hende na Aruba pa esaki. Esaki ta haci cu lo 
mester pone extra atencion eynan di esnan cu por ehempel ta 
den FASE of na DPL pa asina yega na e personanan aki pa 
ocupa e trabounan aki y asina contribui tambe na e desaroyo 
economico. 


Cu e sector di turismo a papia riba e tema di medio ambiente 
ya cu naturalesa y medio ambiente ta importante pa cu nos 
turismo. Tambe nos a dialoga riba e tipo di turismo cu nos kier 
wak aki na Aruba. E calidad vs cantidad. 


“Esakinan ta basicamente e lifianan cora cu a bin dilanti den 
e diferente encuentronan, tambe e topico di reforma fiscal a 
wordo treci dilanti door di ATIA y Camara di Comercio. Nos a 
brainstorm riba e diferente puntonan cu tin riba mesa aworaki. 
COHO y landspakket a bin padilanti y AAA a trece algun tema 
specifico di e compania mes cu mester haña atencion. 


E reunionnan aki a bay bon. Hunto cu RAIZ nos a tene e 
reunionnan aki entre e integrantenan di ambos partido y 
nos a haci diferente palabracion pa continua cu e diferente 
stakeholdersnan aki unabes e Minister encarga ta apunta”, 
Prome Minister a duna di conoce. 


Despues di cada reunion, e representantenan di ATSA, Luigi 
Heredia; ATIA, Trystan Every; KVK, Omar Tromp; AAA, CEO, 
Joost Meijs tawata presente y cada un a trece nan input di loke 


























nan ta haya ta imporatante pa e gobierno nobo tene cuenta 
cu ne den e siguiente gobernacion pa e proximo 4 añanan. 
Despues di cada seccion di 45 minuut, cada representante 
a haya turno pa duna nan declaracion na prensa y duna e 
oportunidad pa prensa haci pregunta. 

Prome Minister Señora Evelyn Wever-Croes: 


GOBIERNO DI ARUBA TA CONDENA 
DESTRUCCION DI NATURALESA 


Mester enfatisa cu e ta prohibi pa ley pa core riba duinen y 
santo blanco rond Aruba 





Recientemente ta bolbe tuma nota di imagennan cu ta circula 
caminda cu ta ilustra cu personanan no ta respeta naturalesa. 
Mester enfatisa cu e ta prohibi pa ley pa core riba duinen y 
santo blanco rond Aruba. Prome Minister Evelyn Wever - 
Croes lo reuni cu Cuerpo Policial, Ministerio Publico, Bureau 
City Inspector, Dienst Technische Inspectie y Departamento di 
Transporte Publico, pa atende cu e problema aki. 


Ta enfatisa cu e acto aki ta inaceptabel y condenabel pues lo 
mira ki esfuerso mas por wordo haci mas pronto cu ta posibel 
pa para e abuso aki contra nos naturalesa. 

Teniendo na cuenta cu e area aki ta cay bou di e areanan di 
naturalesa protehi. 

Banda di esaki lo encarga un comision pa conhuntamente cu e 
ATV's y UTV's, yega na un acuerdo pa uzo di un ruta alternativo 
sin cu ta destrui naturalesa di e forma aki. 





Mester recorda cu e doño di e permiso ta esun responsabel pa 
instrui turistanan pues lo atende cu esnan concerni pa e acto 
irresponsabel aki. 


Por ultimo, Prome Minister ta haci apelacion na comunidad 
pa ta mas consciente y duna un man pa hunto cuida nos 


naturalesa. 69 No motorized vehicles on dunes and beaches" 
[Noa pean venís motorizadas ens cures 
vola 


m 
No littering, please keep our beaches clean" 
Prohibido rar basura, por favor mantenga 

ostr playas impias" 

Premier Wever-Croes 











Minister Rudy Lampe ayera a lansa un atake feros contra 
Premier Evelyn Wever-Croes, entregando un carta na 
Gobernador pidiendo pa pone e Ministerio di Ensefiansa bou di 
curatela. E motibo segun Lampe, ta cu Premier Wever-Croes a 
dicidi di para dos decision recien di Lampe. 


E prome ta un decision recien di Lampe pa saca un parti di Scol 
Reina Beatrix y prop nan den edificio di Scol Paso pa Futuro. 
Premier Wever-Croes a wordo avisa di e plannan recien di e 
mudamento aki, door di mayornan y docentenan preocupa y 
malcontento principalmente pasobra nan no a wordo consulta. 


“Mi a haya mi obliga na tuma e decision aki pasobra e 
mudamento aki no ta 'lopende zaken’. E ta un cambio drastico 


Minister Rudy 





relaciona cu acusacion di 


Lampe: 


R 








ARID 

ul tl w 
pa ambos scol y ta algo cu e minister demisionario mester laga 
pa e minister nobo tuma. Henter demas miembro di conseho 
di minister tabata di acuerdo cu mi y nan a sostene e decision. 


Pues ta un decision legitimo durante un periodo demisionario”, 
Prome Minister a duna di conoce. 


E di dos decision cu tambe a bay asina, tabata otro decision 
hopi recien di Minister Lampe pa diripiente crea un scol MAVO 
na Colegio Nigel Matthew na San Nicolas, cual ademas lo 
tin un impacto negativo riba demas scolnan MAVO na San 
Nicolas. E minister mes a bisa cu tin scarsedad di docente y 
cu no tin hopi studiante. Pues esey ta haci e decision di crea 
un MAVO diripiente asina, aun mas ilogico. 


“Mita compronde cu colega Lampe no ta gusta cu Ministerraad 
a overrule e, pero loke e colega aki mester compronde cu no 
ta pasobra nan a perde eleccion, regla no ta conta p'e. Mi 
ta percura pa nos Gobierno haci un traspaso debido, cu un 
'overdrachtsdocument debido y sincunos ta marae ministernan 
nobo na decisionnan tuma durante e periodo demisionario. Pa 
mi integridad y bon gobernacion no ta solamente palabranan. 
Nan ta forma di traha y biba. Mi a baha gobierno pa motibo 
di integridad y mi ta determina pa practica e reglanan di bon 
gobernacion te na final. Esey kiermen cu un minister no por 
implementa cambionan drastico durante periodo demisionario. 
Claro cu mi ta lamenta cu colega Lampe ta haciendo esaki. Ta 
e tin algun dia caba ta purba ataca mi y mancha mi reputacion. 
Pero mi ta kere cu pa awor tur hende sa ken ta ken”, Premier 
Wever-Croes a duna di conoce. 

‘Un hende muhe determina pa pone nomber di Aruba na 
halto internacionalmente’ 


Diaranson, mientras e weganan olimpico ta tumando luga 
na Tokyo, señora Nicole Hoevertsz a wordo eligi como e 
vicepresidente nobo di Internationaal Olympisch Comité (IOC). 
Señora Hoevertsz tawata e unico candidato pa e posicion aki 
y a haya sosten di henter e comision. Desde 2006, Nicole ta 
miembro di IOC y pa 4 aña ta forma parti di e Hunta Directivo. 
Y awe nos por mira un biaha mas un hende muhe determina 
di nos isla wordo eleva na un posicion halto y importante den 
e mundo di deporte. 


Prome Minister Evelyn Wever-Croes, den nomber di Gobierno 
di Aruba y pueblo di Aruba en general, ta felicita Nicole pa e 
logro grandi aki y alabes ta gradici Nicole pa un biaha mas 
pone e nomber di Aruba na halto internacionalmente. 





nonne? 

Prome Minister Evelyn Wever-Croes: 


Di 4 dia di reunion cu stakeholders: 











Diaranson 20 di juli a continua e reunionnan cu stakeholders 
den nos comunidad en cuadro di formacion di Gabinete Wever- 
Croes Il. E prome area di e reunionnan diaranson tawata cu 
sindicatonan. A reuni cu 8 sindicato: SEPPA, TOPA, SIMAR, 
SADA, SPA, SINBA, STA y FTA. A base di e reunion aki por a 
scucha kico pa e sindicatonan ta importante pa gobierno tene 
cuenta cu ne den un acuerdo y periodo di gobernacion nobo. 
Nan a trece puntonan dilanti cu ta recarda nan miembronan y 
Aruba en general. Nan enfasis ta riba e bienestar y posicion di 
e trahado. 


Tambe a reuni cu Comerciantenan Uni Aruba (CUA) y cu 
SETAR. Ambos cu e miranan riba desaroyo economico y kico 
CUAta considera di ta di importancia pa e empresanan mediano 
y chikito na Aruba. SETAR a duna nos su vision y con nan ta 
bay atende cu e cambionan grandi y lihe den technologia den 
futuro y mantene e compania como un compania cu ta keda 
haci ganashi y draai stabiel pa por duna e servicio adecua. 


Riba e tema di Salud, a reuni cu Fundacion Maneho di Addicion 
Aruba (FMAA) y Sociaal Physchiatrische Dienst (SPD) y a 
delibera cu nan riba e problema di salud mental. Siman pasa a 
papia cu Respaldo cu ta e cuido specialisa den cuadro di salud 
mental. E dos organisacionnan aki a presenta un vision con 
nan lo por traha hunto y bringa e problemanan mental cu nos 
tin aki na Aruba. Nan a conta tambe kico tur nan ta haciendo 
caba especialmente SPD cu ta atende esnan cu hafianan den 
cualkier problema di salud mental den famia of cu pashentnan 





y con nan ta atende cu esaki. Nan a entrega un presentacion 
hopi profesional. 


Cu e asociacion di dentistanan na Aruba, Aruba Dental 
Association a scucha di nan banda con nan ta mira e 
desaroyonan y a expresa nan preocupacionnan riba e gastonan 
di cuido dental ya cu no ta tur cos ta wordo cubri pa AZV y kico 
ta e futuro pa e area aki y pone cuido dental mas halto riba lista 
di prioridad di cada cuidadano. 


Esnan presente den e reunionnan tawata: CUA, Francis 
Saladin; FMAA, Randall van Trigt; SPD, Dargis Montalvo; 
SIMAR, Josephine Albertus; SPA, Rodney Solognier; SADA, 
Eduard Maduro; STA, Diego de Cuba; FTA,Hubert Dirksz; 
SETAR, Roland Croes y ADS, Marielle Ho-Kang-You. 


Despues di cada seccion di 45 minuut cu Prome Minister 
Evelyn Wever-Croes y Lider di RAIZ Ursell Arends, cada 
representante a haya turno pa duna nan declaracion na prensa 
y duna e oportunidad pa prensa haci pregunta. 


“E di 4 dia di e reunionnan cu stakeholders den cuadro cu 
formacion di Gabinete Wever-Croes Il tambe a bay bon. Hunto 
cu RAIZ nos a tene e reunionnan aki entre e integrantenan di 
ambos partido y nos a haci diferente palabracion pa continua 
cu e diferente stakeholdersnan aki unabes e Minister encarga 
ta apunta”, Prome Minister a duna di conoce. 

Prome Minister Evelyn Wever-Croes: 
E di 5 dia di reunionnan cu stakeholders riba e 
tema di social: 


PROME BIAHA CU E VELD SOCIAAL TA 
HAÑA ASINA HOPI ATENCION Y INVERSION 





E di 5 dia di reunionnan cu stakeholders en conexion cu 
formacion di Gabinete Wever-Croes Il a continua diaranson. 
Diferente tema a wordo trata na unda cu stakeholders den 
nos comunidad a haya oportunidad pa duna nan punto di bista 
y pensamento riba loke e proximo gobernacion entre MEP y 
RAIZ mester tene cuenta cu ne. 


Ribaetemadisocial ahibadiscusionnan extenso principalmente 
riba e Sociaal Crisisplan y e Family Justice Center. Tabata tey 
presente un delegacion di profesional den e area aki pasobra 
ta hopi importante pa keda adresa e retonan social cu tin na 
Aruba. Un enfoke special ta wordi poni riba abuso sexual 
especialmente di muchanan. 


Prome Minister Evelyn Wever-Croes a enfatisa cu lo tin mas 
reunion riba e tema aki den e siguiente dianan. E sociaal crisis 
plan desde 2018 a haci hopi na unda cu a cuminsa cu hopi 
programa y proyecto. Un total di Awg. 26 million a wordo poni 
disponsibel y esaki ta prome biaha cu e veld sociaal ta haña 


asina hopi atencion y inversion. 


“Aworaki nos ta saliendo for di Covid cu poder di Dios. Nos 
ta purbando di domina e aumento cu tin aworaki di e variante 
Delta pero nos mester cuminsa domina e problemanan sociaal 
despues di Covid. Den esaki e team di experto riba tereno 
social ta trahando di un forma structural pa wak con pa atende”. 


E Family Justice Center ta un ehempel di un instancia cu a 
wordo crea pa atende specialmente cu e tema di abuso sexual 
di muchanan y con pa mesora atende cu e victima y e denuncia 
y pruebanan y cuminsa cu e recuperacion di e victima y su 
famia. 


“Mi a keda asombra pa e presentacion y bo por wak cu nan tin 
un pasion grandi pa nan trabou cual ta pone mi sinti trankil cu 
nos ta riba e bon caminda pasobra nos tin e veld importante 
aki di tema social den man di esanan cu realmente tin amor 


pe”. 

Eddy Paris: 
Den mi funccion como representante di Aruba na Union Europeo, 


TA IMPOSIBEL PA MI SCONDE PA HUSTICIA 
DI ARUBA NA HULANDA 


Mi a tuma nota di un articulo cu a keda publica dia 19 di juli 2021 
ariba e portal di un media local, 24 ora, cu e titular: “Edmond 
Paris di MEP ta scondiendo na Europa pa husticia di Aruba”. 
Permiti'mi clarifica un ke otro. E ta di lamenta cu akinan ta 
trata di un intento di difámacion. 





Desde principio di aña 2018 ami ta representado Aruba den 
Reino Hulandes, den e funcion di “Representante di Aruba na 
Union Europeo' y mi ta bibando na Den Haag, Hulanda. 

Den e rol aki cu ami a ser apunta p'e, e no lo ta posibel pa ami 
“sconde” pa husticia di Aruba na Hulanda. 


Tambe, e media local ta indica den su articulo cu e lider di MEP 
lo por a informa'mi pa keda Hulanda pa no mester atende cu 
husticia na Aruba. 

Manera cu e media local aki mes a indica den e articulo 
siguiente cu a sali ayera, 20 di juli 2021, lider di MEP, Señora 
Evelyn Wever-Croes, a instrui'mi hustamente pa ami keda 
Hulanda den e periodo di campaña pasobra cu Pais Aruba 
mester di un representante permanente den Rijksministerraad 
(“RMR”) na Den Haag. 


En particular, pa ariba dia 18 di juni 2021 pa e aprobacion di 
e di 6 tranche di liquiditeitssteun (prestamo) pa e suma di Afl 
181 miyon pa Pais Aruba. Como tambe pa dia 9 di juli 2021 pa 
e reunion di e topico di geschillenregeling. E ta importante pa 
Aruba demonstra respet pa cu reunionnan di RMR y pa tin un 
representate eynan. 


Kisas awe mas cu nunca Aruba mester demostra madurez 
politico y pone posibel interesnan personal un banda pa 
promove un bon relacion cu Hulanda. Gran parti di e 
recuperacion economico di pais Aruba ta depende di esaki. 
Ami sigur a pone mi interesnan personal un banda, door di 
por ehempel no forma parti directo (na Aruba) di e campaña 
electoral na Aruba, pa ami por a keda representa Aruba na 
Hulanda y na Bruselas. 


Mi decision pa ta ausente durante e campaña 2021 pa 
Parlamento di Aruba, cu consequencia cu mi lo riesga y bay 
considerablemente atras den voto, tabata un decision personal 
cu a nace for di e sentido di responsabilidad pa mi pais Aruba. 
Ademas, desde april 2021 mi ta ocupa e funcion di ‘Minister 
Plenipotenciario' na Hulanda y desde december 2020 mi ta e 
‘Presidente di e Comite Ehecutivo’ di OCTA. E dos posicion 
nan aki mi no por wordo laga desatendi pa bay Aruba den 
temporada di e campaña 2021. 


Eleccionnan pa Parlamento di Aruba no por tabata un motibo 
pa ami pidi 23 pais miembro di OCTA, Comicion Europeo y 





otro stakeholders na Europa, pa para cu tur trabow pasobra cu 
ami lo mester a bai Aruba algun luna pa core campaña politico. 
Ta di lamenta cu ta purba di descredita mi persona usando un 
supuesto 'buskeda' pa parti di husticia di Aruba. 

Den -ningun- momento ami lo por a hasi algo contra ley of “a 
beneficia mi negoshi”. Ta trata akinan nada mas di un caso 
huridico cu ami a entama contra di un banco local y esaki a 
tuma lugar hopi aña promer cu ami a drenta politica. 

E decision di Corte ta publico. Lamentablemente e media 
local aki ta purba di saca esaki for di contexto y sin tin prueba 
pa hasi esaki. 


Ta di lamenta tambe cu den e articulo di e media local aki, ta 
menciona mi yiunan, kendenan cu hopi alegria a bin Hulanda 
pa bishita mi persona, pa nos por pasa tempo familiar hunto, 
como cu p'ami ta imposibel pa bishitanan na Aruba pa un luna 
largo door di mi responsabilidadnan na Hulanda / Bruselas. 
Manera cu mi ta promoviendo pa hopi aña caba y a ser trecí 
den varios ocasion durante e campaña 2021 cu a pasa, ta 
momento pa nos hiba un politica nobo, sin atakenan personal 
y menos ora cu no tin prueba pa esaki. 


Mi ta hasi un apelacion na media local en general pa ta 
imparcial, informativo y pa contribui na comparti noticia politico 
di nivel. 


a 

Den cuadro di nos 25 anniversario Stichting Monumentenfonds 
Aruba a crea un guia di informacion pa personanan interesa den 
cumpra un cas historico 


«BO PROPIO CAS HISTORICO DEN 10 STAP” 


-Ultimo tempo varios persona ta tuma contacto cu Stichting 
Monumentenfonds Aruba pa informacion tocante pasonan pa 
cumpra of restaura un cas di cunucu. 

Den e guia aki lo por haya informacion general y tambe un 
bista den cual fasenan Stichting Monumentenfonds lo por 
hunga un rol. 

Por lesa e guia via nos website www.monumentenfondsaruba. 
com 


1. Inventarisa bo necesidadnan 

Si bo ta en busca di un cas tradicional of edificio historico pa 
cumpra ta importante pa sa cuanto espacio bo mester. Un 
inventarisacion di e espacio cu bo lo ta desea pa por biba cu 
bo famia completo ta importante. Preguntanan manera, cuanto 
camber mi mester? Mi mester un area pa por traha for di cas? 
Mi ta desea un cushina amplio of no? Corda tene cuenta cu 
e casnan tradicional ta varia den tamaño y en general ta mas 
chikito cu casnan no tradicional. E beneficio si di e casnan 
aki ta cu varios biaha nan tin un tereno mas espacioso cu ta 
brinda e posibilidad pa construi partinan nobo. 

Tene na cuenta si cu si ta desea pa construi espacionan 
adicional na e cas lo mester haci esaki teniendo cuenta cu e 
reglanan manera entre otro e parti nobo mester ta realisa den 
un arkitectura moderno cu ta den harmonia cu e architektura 
historico/original. (consulta e handbook di monumentonan pa 
esaki). Wak punto nr. 8? 


2. Inventarisacion financiero 

Promer cu cuminsa busca e cas ideal ta importante pa sa 
cual ta bo posibilidadnan financiero. Tambe ta importante pa 
tene cuenta cu mayoria casnan di cunucu of historico tin hopi 
afia bashi of bandona cual ta haci cu lo mester inverti den e 
restauracion di esaki. Pa esaki ta importante pa tene cuenta 
cu e gastonan di e restauracion pa conseho tocante costonan 
pa material y restauracion di edificionan historico por semper 
tuma contacto cu Stichting Monumentenfonds Aruba. Tene 
cuenta tambe cu si kier solamente restaura of construi partinan 
nobo aserca. Stichting Monumentenfonds Aruba por yuda pa 
haci un ‘raming’ global di e gastonan. 


3. Stichting Monumentenfonds Aruba por financia e 
compra di e cas? 

Stichting Monumentenfonds Aruba ta trahando riba un revolving 
fund p'asina na momento cu casnan priva haya proteccion di 
gobierno , Monumentenfonds por duna prestamo na dofionan 
di casnan historico proteha pa por restaura y mantene nan 
casnan den bon condicion. 

Actualmente ainda esaki no ta e caso pero lo por bay na un 
di e banconan local semper pa un hypotheek. Tambe lo tin 
beneficionan di impuesto pa propietarionan di casnan historico 
proteha. Lo por indica riba e formulario di impuesto di entrada 
cu tin un propiedad monumental proteha pa ley y asina haya 
reduccion di impuesto. 


4. Busca e cas ideal 

Mayoria biaha personanan tin un cas caba cu nan a wak y ta 
buscando e doñonan pa por discuti e posibilidadnan di compra. 
Den e caso aki por acudi na Kadaster of Hypotheekkantoor pa 
e registro y asina haya sa ken ta e doño di e propiedad. 

Den caso cu no tin un cas specifico den mente ainda pero si sa 
cu lo ta desea un cas historico, por tuma contacto cu Stichting 
Monumentenfonds Aruba pa conseho y conecta cu diferente 
doñonan di cas cu nos conoce. 

Un otro opcion tambe ta pa aserca e diferente Real Estatenan 
pa wak si nan tin casnan historico den nan lista. Den e caso aki 
ta bon pa tene cuenta den ki parti di Aruba ta buscando un cas 
si mas den centro di Oranjestad of den areanan rural. 


5. E cas tin varios doño kico mi por haci? 

Den varios caso, casnan historico ta bandona pa hopi aña y ta 
den mal estado pa motibo di cu famianan no por yega na un 
acuerdo pa sea bende of drecha e cas despues cu e doñonan 
original fayece. Stichting Monumentenfonds sigur por yuda 
un persona cu ta buscando un cas y encontra un situacion 
asina como mediador y asina sinta cu e famia pa discuti e 
posibilidadnan y e beneficio di yega na un acuerdo pa asina 
evita cu e cas y su storianan bay perdi. 

E paso mas importante den e caso aki ta pa busca conseho 
huridico cerca un notario of abogado cu lo por indica e proceso 
den e caso aki. 

6. E cas tin un balor Monumental? 

Pa sa si un cas tin un balor monumental por tuma contacto cu 
Monumentenbureau. Monumentenbureau ta e departamento 
di gobierno encarga cu proteccion di monumentonan. 

Aruba tin 37 Monumento proteha di cual tur ta pertenece na 
pais Aruba y Stichting Monumentenfonds Aruba. E informacion 
si un cas tin un balor monumental ta importante pa tene cuenta 
cune na momento di planea con lo restaura of expande e cas 
pa asina tene cuenta cu e partinan considera monumental. 

Si despues di restauracion ta desea pa e cas haya proteccion 
y seyo di Monumento por aserca Monumentenbureau pa un 
peticion pa proteccion. Na momento cu gobierno di Aruba 
cuminsa cu proteccion di casnan priva, Monumentenbureau 
lo indica cual ta e casnan cu lo ricibi un seyo di proteccion. 
Na momento cu un cas cu balor monumental wordo proteha 
e ta keda propiedad di e doño, e cas no ta bira propiedad di 
Gobienro unabes cu e ta proteha. 

Pa informacion tocante clasificacion di categoria di monumento 
A y B y proteccion di monumentonan por tuma contacto cu 
Monumentenbureau na 5835938 of via nan pagina di facebook 
Monumentenbureau. 


7. Acuerdo di Compra 

Na e momento cu yega na un acuerdo cu e doño di e cas 
tocante e prijs, por cera un acuerdo di compra. 

Despues di e acuerdo, mester firma e acta di notario den cual 
e ora lo mester registra esaki den e registronan y asina bo 
ta bira doño di bo mes cas tradicional. Ta hopi importante pa 
promer cu yega na un acuerdo pa tin un diseño preliminar y un 
resumen di e gastonan cu e proyecto lo costa pa por yega na 
un hipoteca. 


8. Cla pa restaura y expande 

Awor cu bo ta doño di e cas y kier drecha esaki pa por biba 
aden of expande esaki por aserca Stichting Monumentenfonds 
Aruba pa conseho riba cual ta e manera ideal y corecto pa 
por restaura e monumento. Por consulta e ‘Monumenten 
Handboek’ cual ta obtenibel na Monumentenbureau. 

Den e handboek aki por haya reglanan y puntonan pa tene 
cuenta cune ora ta trata di restauracion di edificio y casnan 
historico. Den e fase aki lo mester traha e diseño definitivo pa 
por ehecuta e proyecto di restauracion/expansion. 

Algo importante pa tene cuenta cu ne ora ta bay restaura ta 
si ta bay agrega airco. Casnan historico mayoria biaha ta mas 
eficiente pa fria door cu nan ta fresco caba door di e murayanan 
diki. Pero agregando airco tambe ta causa condensacion. Y 
tipo di airco ta aimportante pa e ta un airco cu por ontvocht. Y 
cu e material cu ta wordo uza pa pleister ta kalki y 

no cement. Tambe mester tene cuenata cu lo mester agrega 
isolacion ariba di e plafond si ta agrega plafond, pa por 
minimalisa e condesacion y creacion di vocht.Den caso cu ta 
trata un monumento proteha lo mester entrega un peticion pa 
un permiso di monumento (monumentenvergunning) prome cu 
restauracion. Si ta necesario SMFA lo por guia e proceso aki. 


9. Unda mi por haya un contratista cu experiencia den 
restauracion 
Tin varios contratistanan na Aruba cu tin experiencia cu 

restauracion di casnan y edificionan historico. 

Tambe tin un grupo di persona cu tin experiencia cu 
restauracion cu uzo di kalki y ta conta cu un certificado di 
Stichting Monumentenfonds Aruba. 

Pa referencia y informacion por tuma semper contacto cu 
Stichting Monumentenfonds Aruba. 


10. Mantencion 

Un di e partinan mas importante ora ta trata di casnan y 
edificionan historico ta e mantencion cu lo tuma lugar despues 
di e restauracion. Ta importante pa por traha un plan di 
mantencion y asinasa kitempo mester hacicual mantencionnan. 
Por aserca SMFA tambe pa yuda traha un plan di mantencion 
si ta necesario. Un punto importante ora di mantencion di 
monumentonan ta e uzo di e material original y adecua pa 
evita cu e material original ta deteriora. 

Si e cas ta proteha e ora lo mester entrega un peticion pa 
permiso na momento cu ta bay haci trabounan di mantencion 
na e cas. Esaki no ta necesario si ta bay verf so den su color 
original. 

Semper cu mester mas informacion por tuma contacto cu 
Stichting Monumentenfonds Aruba 

Avenida Milio Croes 26 

Tel: 582 4014 

e-mail: info@monumentenfondsaruba.com 

Facebook: Stichting Monumentenfonds Aruba 

IG: Monumentsfundaruba 








—— 

ister Dangui Oduber: 
TIFICIAI Ul 




















Un biaha mas Ministerio di deporte ta informa ariba e avansenan 
regardando e proyectonan di renobacion di facilidadnan 
deportivo. E proyecto di artificial turf na veld di kudawecha ya 
tin varios tempo andando y por bisa cu esaki ta den su fase 
final pa por ser entrega. 


Aworakinan por mira cu e veld di kudawecha a wordo “leveled” 
y a instala un “drainage system.” Tur esaki pa mehoracion di 
e infrastructura di e veld. E dugout tambe a wordo renoba y 
ta cla pa haci uzo di dje. Manera ta conoci caba na aña 2019 
veld di Kudawecha a ricibi su lusnan LED. Pues dentro di poco 
deportistanan tin un veld completamente renoba pa continua 
cu nan deporte. 


E proyecto aki sigur ta yena Minister Dangui Oduber cu hopi 
orguyo di por a wordo realiza. 


Ministerio di Deporte ta keda enfatisa cu deporte ta un 
instrumento importante pa nos pais. E ta percura pa entre otro 
un bida mas saludabel, tanto fisico como mental, e ta tene 
hobennan leu di delincuencia y ta siña nan disciplina. Sin 
deporte, un nacion no tin bida. 





Minister Dangui Oduber a demonstra di tin deporte na pecho, 
a haci inversionnan necesario y pa e siguiente termino di 
gobernacion tin e compromiso pa sigui traha na bienestar di 
deporte. Sigur un Minister cu a traha pa deporte y ta cla pa 
sigui traha. 

Departamento di Impuesto: 


E FECHA FINAL PA PAGA IMPUESTO DI 











= A 
Departamento di Impuesto ta recorda cu e fecha final pa pago 
di impuesto di vehiculo di motor di e di dos mita di aña 2021 ta 
2 di augustus 2021. Ta importante pa tur contribuyente cumpli 
cu e deber aki na tempo y asina evita extra gasto innecesario, 
cual ta e boet administrativo di 50% riba e saldo di impuesto. 
Si no cumpli cu e pago menciona na tempo, e boet ta wordo 
procesa y afiadi na e debe di impuesto automaticamente dia 
3 di augustus 2021. Den e caso aki e contribuyente lo ricibi un 
cobransa adicional (naheffingsaanslag). 





Online Banking 

Alabes Departamento di Impuesto ta recomenda tur 
contribuyente pa paga via e sistema di Online Banking di e 
banconan local. Uzando e metodo di “Bill Payment”, e pago 
por sosode facil y sigur. 


Pa e pagonan online por wordo procesa corectamente, ta 
importante pa inclui e siguiente informacion: 

- Persoonsnummer cu ta pertenece na e doño di e vehiculo; 

- Number di auto (por ehempel: A-95000); 

- E periodo di impuesto cu ta pagando (por ehempel: jul-dec 
2021). 


Despues di haci pago online, por pidi e recibo online yenando 
e formulario digital “Kwitantie motorrijtuigbelasting aanvragen” 


VEHICULO DI MOTOR TA 2 DI 


AUGUSTUS 2021 
© MRE E 





via: https://www.impuesto.aw/uw-digitale-formulieren-snel-en- 
gemakkelijk-online-invullen-en-verzenden 


Pa pago di impuesto di vehiculo di motor por acudi tambe na 
e oficina principal na Camacuri, e MFA-nan of edificio di Post 
Aruba na San Nicolas. Ta importante pa menciona cu pago 
haci na e oficinanan di Departamento di Impuesto por sosode 
solamente cu debit card. Solamente e personanan di edad 60+ 
of esnan cu ta haya onderstand por haci pago cu cash na e 
oficina na Camacuri. 


Hopi a cumpli caba 

Te cu awor un cantidad grandi di contribuyente a cumpli cu 
pago di impuesto pa vehiculo di motor y Departamento di 
Impuesto ta satisfecho di por conta cu un gran parti di nos 
comunidad cumpliendo cu nan responsabilidad di impuesto. 
Pa e contribuyentenan cu falta pa paga e impuesto di e di dos 
mita di aña, Departamento di Impuesto ta recomenda pa tene 
cuenta cu e fecha final. Gasto extra y cobransa adicional no ta 
necesario. 


Pa mas informacion, bishita www.impuesto.aw pagina di 
informacion di impuesto di vehiculo di motor na https://www. 
impuesto.aw/wanneer-moet-u-motorrijtuigbelasting-betalen/ 

Departamento di Salud Publico: 


UPDATE 21 DI JULI 2021 





Casonan di Corona Virus na Aruba 

GOBIERNO Di ARUBA 

www.gobierno.aw 
www.overheid.aw 
Ta ricibi www.government.aw 


peticionnan pa aña 
2022 entrante dia 26 mei 2021 


E ultimo dia pa entrega peticionnan 
ta dia 6 augustus 2021 


PA MAS INFORMACION POR YAMA OF MANDA E-MAIL: 


sra. F Perez-Lopez tel: 583-8425 | sr.V. Frank tel: 587-4979 | condeco.aruba@gmail.com 

GABINETE WEVER-CROES 


NOTICIA DI GOBIERNO 





